നഗരസഭ ഓഫീസില് ക്ലോസറ്റ് സ്ഥാപിച്ച് യൂത്ത് കോണ്ഗ്രസ് പാലാ : നഗരസഭയിലെ പൊതു ടോയ്ലെറ്റുകളുടെ ശോചനീയാവസ്ഥയില് പ്രതിഷേധിച്ച് യൂത്ത് കോണ്ഗ്രസ് പാലാ മണ്ഡലം കമ്മിറ്റി നഗരസഭ ഓഫീസിനുള്ളില് ക്ലോസെറ്റ് സ്ഥാപിച്ച് പ്രതിഷേധിച്ചു. അധികാരത്തിലേറി ആദ്യനാളുകളില് നഗരസഭ ചെയര്മാന് ആന്റോ ജോസ് പടിഞ്ഞാറേക്കരയും, ആരോഗ്യകാര്യ സ്റ്റാന്ഡിംഗ് കമ്മിറ്റി ചെയര്മാന് ബൈജു കൊല്ലപറമ്ബിലും നഗരസഭയിലെ പൊതു ടോയ്ലെറ്റുകള് ശരിയാക്കുമെന്ന് ഉറപ്പുകൊടുത്തിരുന്നതാണ്. എന്നാല് അധികാരത്തിലേറി ഒരു വര്ഷം കഴിഞ്ഞിട്ടും ഇതുമായി ബന്ധപ്പെട്ട ഒരു നടപടികളും കൈക്കൊണ്ടില്ല. മുന്പുണ്ടായിരുന്നതിനേക്കാള് ശോചനീയാവസ്ഥയിലാണ് ഇപ്പോള് ടോയ്ലെറ്റുകള്. ഇതുമായി ബന്ധപ്പെട്ട് ജനങ്ങള്ക്ക് ഉണ്ടാകുന്ന ബുദ്ധിമുട്ടുകള് പരിഹരിക്കുവാന് തയ്യാറാകാതെ തമ്മില് തല്ലുന്ന ഭരണകക്ഷികള് ഈ വിഷയം ഗൗരവമായി ഏറ്റെടുക്കുന്നതിന് വേണ്ടിയാണ് നഗരസഭ ഓഫീസിനുള്ളില് ക്ലോസറ്റ് സ്ഥാപിച്ച് യൂത്ത് കോണ്ഗ്രസ് പ്രതിഷേധിച്ചതെന്ന് പ്രസിഡന്റ് തോമസ് ആര്.വി പറഞ്ഞു. ബ്ലോക്ക് കോണ്ഗ്രസ് പ്രസിഡന്റ് പ്രൊഫ.സതീശ് ചൊള്ളാനി ഉദ്ഘാടനം ചെയ്തു. ബിജോയ് എബ്രഹാം, തോമസുകുട്ടി മുക്കാല, അജയ് നെടുമ്ബാറ,ടോണി മാത്യു, അര്ജുന് സാബു, ടോണി ചക്കാല, അലോഷി റോയ്, ബിജു മാത്യു, അമല് ജോസ്, അലക്സ് ആന്റണി, ആല്ബി റോയ്, കെനറ്റ് ജോസ്, വിഷ്ണു ബാബു എന്നിവര് സംസാരിച്ചു.